Σουτζουκάκια με σάλτσα κρασιού
Η σάλτσα κρασιού δίνει στα σουτζουκάκια μία ιδιαίτερη γεύση, φτιάξτε την και θα τα ευχαριστηθείτε σίγουρα!
350 γρ. κιμάς μοσχαρίσιος, κατά προτίμηση από κιλότο, 350 γρ. κιμάς χοιρινός, κατά προτίμηση από σπάλα, 2 αυγά, προτιμάμε βιολογικά, 4 κουτ. σούπας φρυγανιά τριμμένη, 1 σκελίδα σκόρδου, λιωμένη, 1/2 φλιτζ. τσαγιού φύλλα μαϊντανού, ψιλοκομμένα, 100 γρ. φέτα, θρυμματισμένη, 100 γρ. κεφαλοτύρι, τριμμένο, ή 200 γρ. παρμεζάνα, φρεσκοτριμμένη στη χοντρή πλευρά του τρίφτη (αν δεν μας αρέσει ο συνδυασμός με τα τυριά, μπορούμε να τα παραλείψουμε.), 120 ml ελαιόλαδο, αλάτι, φρεσκοτριμμένο πιπέρι, 50 ml ελαιόλαδο, 1 μεγάλο ξερό κρεμμύδι, τριμμένο στον τρίφτη, 500 ml λευκό ξηρό κρασί, 500 ml ζωμός κρέατος, 1/2 κουτ. γλυκού κύμινο, σε σκόνη (ή 1 κουτ. γλυκού κόλιανδρος ξερός σε σκόνη), 1 κουτ. σούπας κορν φλάουρ, αλάτι, φρεσκοτριμμένο πιπέρι
Για να φτιάξουμε σουτζουκάκια με σάλτσα κρασιού, ξεκινάμε με την σάλτσα κρασιού και σε μια μεγάλη κατσαρόλα ζεσταίνουμε  το ελαιόλαδο σε μέτρια φωτιά και σοτάρουμε το κρεμμύδι για 2 - 3 λεπτά.Προσθέτουμε το κρασί και το ζωμό και αφήνουμε τη σάλτσα να πάρει μια βράση  σε δυνατή φωτιά.Αλατοπιπερώνουμε και προσθέτουμε το  κύμινο.Χαμηλώνουμε τη φωτιά και σιγοβράζουμε τη σάλτσα για περίπου 20 λεπτά, ώσπου να δέσει ελαφρώς.Τη διατηρούμε κατά μέρος, ζεστή.Προχωράμε στα σουτζουκάκια και σε ένα μπολ  ανακατεύουμε τα δύο είδη κιμά, τα αυγά, τη γαλέτα, το  σκόρδο και το μαϊντανό και  αλατοπιπερώνουμε.Ζυμώνουμε το μείγμα με τα χέρια μας,  ώσπου να αναμειχθούν καλά  όλα τα υλικά.Σε άλλο μπολ ανακατεύουμε καλά τα τυριά.Παίρνουμε 1 γεμάτη κουτ. σούπας κιμά και την πλάθουμε μπάλα.Την πατάμε καλά μέσα  στην παλάμη μας για να απλώσει σαν δίσκος.Παίρνουμε 1  μικρή κουτ. γλυκού από το μείγμα τυριών και τη βάζουμε  στη μέση του δίσκου.Κλείνουμε την παλάμη μας, ώστε ο  δίσκος του κιμά να σκεπάσει  το μείγμα τυριών και πλάθουμε ελάχιστα, φτιάχνοντας ένα  σουτζουκάκι.Συνεχίζουμε τη  διαδικασία μέχρι να τελειώσουν τα υλικά.Σε ένα τηγάνι  ζεσταίνουμε το ελαιόλαδο σε μέτρια προς δυνατή φωτιά και τηγανίζουμε τα σουτζουκάκια για 4 - 5 λεπτά από όλες τις πλευρές.Στη συνέχεια, με μια  τρυπητή κουτάλα τα μεταφέ- ρουμε στην κατσαρόλα με τη  σάλτσα, την οποία βάζουμε σε χαμηλή προς μέτρια φωτιά.Σιγοβράζουμε για περίπου 20 λεπτά, με μισοσκεπασμένο το σκεύος.Αν σωθούν νωρίς τα  υγρά στην κατσαρόλα, προσθέτουμε λίγο ζεστό νερό.Περίπου 5 λεπτά πριν τελειώσει το μαγείρεμα παίρνουμε 1  φλιτζ. τσαγιού σάλτσα από την κατσαρόλα, το αφήνουμε να  κρυώσει ελαφρώς και διαλύουμε μέσα το κορν φλάουρ.Ρίχνουμε το διαλυμένο κορν φλάουρ στην κατσαρόλα, την ανακινούμε καλά να πάει η σάλτσα παντού, μαγειρεύουμε για άλλα 3 λεπτά και αποσύρουμε από τη φωτιά. Σερβίρουμε το φαγητό συνοδεύοντάς το με απλό ρύζι πιλάφι ή με άγριο ρύζι, ακολουθώντας πιστά τις οδηγίες που αναγράφονται στη συσκευασία του (αν φτιάξουμε άγριο ρύζι, ο χρόνος ετοιμασίας του φαγητού αυξάνει αρκετά, αφού χρειάζεται περί τα 45 λεπτά για να γίνει).
Ανάμεικτος κιμάς,Κρασί